Yesus-a kanoi kareiki ven mataimon Jeriko ya inyia kaute kanoi row rara.
Beiyo raꞌa kakei mataimon ve awoꞌo ya Cha Sakias.
Cha Sakias yaꞌa hetman yei aro takis-a eko.
Ketao koka va nau ao prumo va kuinyia iya.
Karake napirikeiya Yesus,
bia emo karao vekaipe.
Aro bombiam prumo kepopopariya,
ta via kuinyia iu napirikeiya Yesus.
Ku vou korao veka,
Cha Sakias yaꞌa bia korama.
Ya kopei kaparara kanoi cha kakoi kakeitaw aꞌai fik raꞌa keipinao “sikamo” ke napirikeiya Yesus.
Kayarau ven veka,
Yesus-a keta naute nakai row rara em.
Taim Yesus-a kaute kakai iu bo ve Cha Sakias akei em,
ya ine kaoreko nake ya kairai roa veka,
“Ma Sakias,
namaro bereren pika.
Mare roro vo keta nakeni oꞌro mema.”
Korao veka ta Cha Sakias ova korova ta kararo bereren kako yaꞌa Yesus ya kerai nopi oꞌro yaꞌa.
Aro mowmow ao en kepirikeo,
aomowme kyirai naka veka,
“Kanoi kakei iya bia raꞌa inyia sin-a arao ero.”
Taim kerai kepi oꞌro,
Cha Sakias kavariko karoi ya kairai roa Biapako,
“Nama pirike,
Biapako!
Mare keta ao mowmow nena nanawani kora riepin.
Puru moikera keta nanawani noiy aro ao owaunrei ero.
Kopei bo aokakana va nanao voiy aro ovu,
keta puru 4-pla naneretawone noiy varu.”
Ya Yesus-a kairai roa Cha Sakias veka,
“Mare God-a kako yei varu aro bombiam vou oꞌro em.
Bia emo yaꞌa minyiao apoti ya Cha Abraham.
Ma ya Bio kararo ke naorenai beiyo kerepi rovope sin ke nako yei varu.”